Rossiyaning Anapa shahrida 13-20 sentabr kunlari bo‘lib o‘tadigan MDH davlatlari, Litva, Latviya va Estoniya kinoijodkorlarining “Kinoshok” festivali hakamlari tarkib e’lon qilindi. Uning a’zolari orasida o‘zbekistonlik taniqli aktyor va rejissyor Rustam Sagdullayev ham bor. Bu haqda “Darakchi” nashri xabar bermoqda. Rejissyor Yolqin To‘ychiyevning “Hayotda” filmi ham festivalga yo‘l olishi ma’lum qilinmoqda.